CELEX: 32021R2192
Language: fi
Date: 2021-12-13 00:00:00
Title: Neuvoston täytäntöönpanoasetus (EU) 2021/2192, annettu 13 päivänä joulukuuta 2021, Libyan tilanteen johdosta määrättävistä rajoittavista toimenpiteistä annetun asetuksen (EU) 2016/44 21 artiklan 2 kohdan täytäntöönpanosta

13.12.2021   
               
               
                  FI
               
               
                  Euroopan unionin virallinen lehti
               
               
                  LI 445/1
               
            
         NEUVOSTON TÄYTÄNTÖÖNPANOASETUS (EU) 2021/2192,
         annettu 13 päivänä joulukuuta 2021,
         Libyan tilanteen johdosta määrättävistä rajoittavista toimenpiteistä annetun asetuksen (EU) 2016/44 21 artiklan 2 kohdan täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Libyan tilanteen johdosta määrättävistä rajoittavista toimenpiteistä ja asetuksen (EU) N:o 204/2011 kumoamisesta 18 päivänä tammikuuta 2016 annetun neuvoston asetuksen (EU) 2016/44 (1) ja erityisesti sen 21 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 18 päivänä tammikuuta 2016 asetuksen (EU) 2016/44.
                  
               
                     (2)
                  
                  
                     Neuvosto hyväksyi 14 päivänä lokakuuta 2020 täytäntöönpanopäätöksen (YUTP) 2020/1483 (2) ja neuvoston täytäntöönpanoasetuksen (EU) 2020/1481 (3), joissa nimettiin yksi henkilö, joka on osallistunut Libyan rauhaa, turvallisuutta tai vakautta uhkaaviin toimiin ja jolla on läheiset yhteydet, myös taloudellisesti, Wagner Groupiin.
                  
               
                     (3)
                  
                  
                     Eurooppa-neuvosto vahvisti 24 ja 25 päivänä kesäkuuta 2021 antamissaan päätelmissä sitoutumisensa Libyan vakautusprosessiin Yhdistyneiden kansakuntien puitteissa ja kehotti edistymään osallistavassa ja Libyan omakseen kokemassa poliittisessa vuoropuhelussa ja vetämään kaikki ulkomaiset joukot ja palkkasotilaat viipymättä pois.
                  
               
                     (4)
                  
                  
                     Neuvosto on edelleen huolissaan Libyan tilanteesta ja erityisesti maan rauhaa, turvallisuutta tai vakautta uhkaavista toimista.
                  
               
                     (5)
                  
                  
                     Tässä yhteydessä yksi henkilö, joka on osallistunut tällaisiin toimiin, olisi lisättävä asetuksen (EU) 2016/44 liitteessä III olevaan luetteloon henkilöistä ja yhteisöistä, joihin kohdistetaan rajoittavia toimenpiteitä.
                  
               
                     (6)
                  
                  
                     Asetuksen (EU) 2016/44 liite III olisi näin ollen muutettava tämän mukaisesti,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EU) 2016/44 liite III tämän asetuksen liitteen mukaisesti.
         
         
            2 artikla
            Tämä asetus tulee voimaan sinä päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä joulukuuta 2021.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  EUVL L 12, 19.1.2016, s. 1.
         
            (2)  Neuvoston täytäntöönpanopäätös (YUTP) 2020/1483, annettu 14 päivänä lokakuuta 2020, Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 täytäntöönpanosta (EUVL L 341, 15.10.2020, s. 16).
         
            (3)  Neuvoston täytäntöönpanoasetus (EU) 2020/1481, annettu 14 päivänä lokakuuta 2020, Libyan tilanteen johdosta määrättävistä rajoittavista toimenpiteistä annetun asetuksen (EU) 2016/44 21 artiklan 2 kohdan täytäntöönpanosta (EUVL L 341, 15.10.2020, s. 7).
      
      
         
            LIITE
            Lisätään asetuksen (EU) 2016/44 liitteessä III olevan "A. Henkilöt" otsikon alle kohta seuraavasti:
            
               
                            
                        
                        
                           Nimi
                        
                        
                           Tunnistustiedot
                        
                        
                           Perusteet
                        
                        
                           Luetteloon merkitsemisen päivämäärä
                        
                     
                           ”23.
                        
                        
                           KUZNETSOV, Aleksandr (Alexander) Sergeevich
                           (Александр Сергеевич КУЗНЕЦОВ)
                        
                        
                           Asema(t): Wagner Groupin ensimmäisen hyökkäys- ja tiedustelukomppanian komentaja
                           Kutsutunnus: Ratibor
                           Syntymäaika: 8.10.1977
                           Syntymäpaikka: Nikolskoje, entinen Neuvostoliitto (nykyinen Venäjän federaatio)
                           Kansalaisuus: Venäjä
                           Wagner Groupin tunniste: M-0271
                           Sukupuoli: mies
                        
                        
                           Aleksandr Sergeevich Kuznetsov kuuluu Wagner Groupin komentorakenteeseen; Wagner Group on venäläinen rekisteröimätön yksityinen sotilaallinen yhteisö. Hän aloitti Wagner Groupin ensimmäisen hyökkäys- ja tiedustelukomppanian komentajana vuonna 2014. Hän loukkaantui syyskuussa 2019 Libyassa taistellessaan Libyan kansallisen vapautusarmeijan (NLA) rinnalla Wagner Groupin sotilaallisten toimijoiden komentajana. Kuznetsov on asemansa ja toimiensa kautta vastuussa Wagner Groupin toiminnasta, joka uhkaa Libyan rauhaa, vakautta ja turvallisuutta.
                        
                        
                           13.12.2021”